Falun
Falun je grad u sredini Švedske od 37,291 stanovnika u užem centru, i 56,044
u širem metropolitanskom području (općina).

Falun je i administrativni centar grofovije Dalarna koja ima 277,047 
stanovnika.

Geografske karakteristike
Falun leži u sredini zemlje duž rijeke Falu koja povezuje jezera Runn i Varpan, 
udaljen oko 260 km sjeverozapadno od Stockholma.

Falun je poznat po lokalitetu Veliko brdo bakra, koji je 2001 uvršen na UNESCO-vu 
Listu mjesta svjetske baštine u Evropi.

Historija
Falun se razvio oko rudnika bakra, koji datira s kraja 13. vijeka. Ubrzo je postao sjedište Stora
Kopparberg, jedne od najstarijih industrijskih korporacija na svijetu, koja je povelju za rad dobila 1347. 

Svoj najveći progres grad je zabilježio tokom 17. vijeka, kad su prihodi rudnika donosili velik dio švedskog nacionalnog dohotka. Falun je status grada
dobio 1624. i ponovo 1641. ali su se zalihe u rudniku iscrple 1687. Kompanija Stora Kopparberg izmislila je novi način površinskog 
iskopa (iz slabije koncentracije rude) i nastavila sa radom u okolici grada. Tokom 1761. Falun su poharala dva velika požara.
Dolaskom željeznice u prvoj polovici 19. vijeka grad je doživio novi rast, koji je zaustavljen kad je rudnik bakra 
zatvoren početkom 1990-ih.

Znamenitosti
Najveće znamenitosti grada su renesansna crkva Kristine podignuta između 1642. - 1660., obnovljena 1904. - 1905. 
I crkva s kraja srednjeg vijeka - Stora Kopparberg (1450. - 1471.)

Grad ima dva muzeja, jedan posvećen rudarstvu u bivšoj upravnoj zgradi rudnika i etnografski posvećen pokrajini Dalarna.

Privreda i obrazovanje
Današnji Falun je industrijski grad, sa ciglanom, tvornicom kemikalija i montažerskom kompanijom.

U gradu djeluje rudarska škola, nastavnički koledž, uz kampus Univerzitetskog koledža Dalama i nekoliko bolnica, pa je on obrazovno - zdravstveni centar 
Grofovije Dalarna. Falun je usto i vojnički centar sa velikim garnizonom.

Izvor

Vanjske veze

 Službene stranice grada 
 Falun na portalu Encyclopædia Britannica 

Gradovi u Švedskoj